stanford-oval/wikipedia huggingface dataset:
รายชื่อเครื่องบินของการบินไทย
รายชื่อเครื่องบินที่ปลดประจำการ > โบอิง 777F/-200/-200ER/-300/-300ER

|  ทะเบียน  | นามพระราชทาน | นามพระราชทาน (ภาษาอังกฤษ) | ชนิดเครื่องบิน | บินครั้งแรก | วันรับมอบ | วันปลดประจำการ | หมายเหตุ |
| --- | --- | --- | --- | --- | --- | --- | --- |
| HS-TJA | ลำพูน | LAMPHUN | โบอิง 777-2D7 | 1 มีนาคม 2539 | 31 มีนาคม 2539 | 20 มีนาคม 2563 | 777 |
| HS-TJB | อุทัยธานี | UTHAI THANI | โบอิง 777-2D7 | 30 พฤษภาคม 2539 | 13 มิถุนายน 2539 | 20 มีนาคม 2563 | 777 |
| HS-TJC | นครนายก | NAKHON NAYOK | โบอิง 777-2D7 | 7 ตุลาคม 2539 | 25 ตุลาคม 2539 | 20 มีนาคม 2563 | 777 |
| HS-TJD | มุกดาหาร | MUKDAHAN | โบอิง 777-2D7 | 10 ธันวาคม 2539 | 18 ธันวาคม 2539 | 20 มีนาคม 2563 | 777 |
| HS-TJE | ชัยภูมิ | CHAIYAPHUM | โบอิง 777-2D7 | 15 สิงหาคม 2540 | 4 สิงหาคม 2540 | 24 มิถุนายน 2559 | 777 |
| HS-TJF | พนมสารคาม | PHANOM SARAKHAM | โบอิง 777-2D7 | 29 กันยายน 2540 | 18 กันยายน 2540 | 3 สิงหาคม 2559 | เคยไปลงที่สนามบินเมืองโคมัตสุจังหวัดอิชิกาวะแบบเช่าเหมาลำ 777 |
| HS-TJG | ปัตตานี | PATTANI | โบอิง 777-2D7 | 22 ตุลาคม 2540 | 31 ตุลาคม 2540 | 20 มีนาคม 2563 | TG622 สุวรรณภูมิ-โอซากะ เกิดอุบัติการณ์ตกหลุมอากาศ 777 |
| HS-TJH | สุพรรณบุรี | SUPHAN BURI | โบอิง 777-2D7 | 5 ธันวาคม 2540 | 9 มกราคม 2541 | 20 มีนาคม 2563 | 777 |
| HS-TJS | พระนคร | PHRA NAKHON | โบอิง 777-2D7/ER | 31 ตุลาคม 2549 | 9 พฤศจิกายน 2549 | 14 กุมภาพันธ์ 2568 | 77E |
| HS-TJU | พิจิตร | PHICHIT | โบอิง 777-2D7/ER | 30 พฤศจิกายน 2549 | 12 ธันวาคม 2549 | 24 มีนาคม   2563 | 77E |
| HS-TKA | ศรีวรรณา | SRIWANNA | โบอิง 777-3D7 | 27 สิงหาคม 2541 | 23 ธันวาคม 2541 | 16 มีนาคม 2563 | 77R |
| HS-TKB | ชัยนารายณ์ | CHAINARAI | โบอิง 777-3D7 | 8 ธันวาคม 2541 | 30 ธันวาคม 2541 | 16 มีนาคม 2563 | 77R |
| HS-TKC | ขวัญเมือง | KWANMUANG | โบอิง 777-3D7 | 3 ตุลาคม 2542 | 18 ตุลาคม 2542 | 16 มีนาคม 2563 | 77R |
| HS-TKD | เทพาลัย | THEPALAI | โบอิง 777-3D7 | 27 พฤศจิกายน 2542 | 8 ธันวาคม 2542 | 16 มีนาคม 2563 | 77R |
| HS-TKE | สุคิริน | SUKHIRIN | โบอิง 777-3D7 | 2 ตุลาคม 2543 | 17 ตุลาคม 2543 | 16 มีนาคม 2563 | 77R |
| HS-TKF | ละหานทราย | LAHAN SAI | โบอิง 777-3D7 | 10 พฤศจิกายน 2543 | 9 ธันวาคม 2543 | 16 มีนาคม 2563 | เคยใช้ลายเรือพระที่นั่งสุพรรณหงส์ 77R |
| HS-TKG | กระบี่ | KRABI | โบอิง 777-35R/ER | 10 เมษายน 2550 | 20 พฤษภาคม 2553 | 24 พฤษภาคม 2556 | หมดสัญญาเช่าจากเจ็ทแอร์เวย์ |
| HS-TKH | ดาราภา | DARABHA | โบอิง 777-35R/ER | 20 พฤษภาคม 2550 | 30 พฤษภาคม 2553 | 13 มิถุนายน 2556 | หมดสัญญาเช่าจากเจ็ทแอร์เวย์   |
| HS-TKJ | เดชอุดม | DEJ UDOM | โบอิง 777-35R/ER | 17 กรกฎาคม 2550 | 28 พฤษภาคม 2553 | 4 มิถุนายน 2556 | หมดสัญญาเช่าจากเจ็ทแอร์เวย์ |
| HS-TKS | สุทัศนีย์ | SUDASANI | โบอิง 777-35R/ER | 15 กรกฎาคม 2550 | 29 กรกฎาคม 2554 | 30 พฤษภาคม 2556 | หมดสัญญาเช่ากับเจ็ทแอร์เวย์ |
| HS-TKT | ศรีวิภา | SRIVIBHA | โบอิง 777-35R/ER | 17 กรกฎาคม 2551 | 3 พฤศจิกายน 2554 | 6 กันยายน 2556 | หมดสัญญาเช่ากับเจ็ทแอร์เวย์ |
| N774SA | — | — | โบอิง 777-FZB | 14 มกราคม 2553 | 17 กุมภาพันธ์ 2553 | 27 กรกฎาคม 2554 | มีที่นั่งผู้โดยสาร 4 ที่นั่ง |
| N775SA | — | — | โบอิง 777-FZB | 23 กุมภาพันธ์ 2553 | 21 มีนาคม 2553 | 11 มีนาคม 2555 | มีที่นั่งผู้โดยสาร 4 ที่นั่ง |
รายชื่อเครื่องบินที่ปลดประจำการ > ดักลาส ดีซี-6บี/ดีซี-8/ดีซี-9-40/ดีซี-10-30/ดีซี-10-30ER, แมคดอนเนลล์ ดักลาส เอ็มดี-11

|  ทะเบียน  | นามพระราชทาน | นามพระราชทาน (ภาษาอังกฤษ) | ชนิดเครื่องบิน | บินครั้งแรก | วันรับมอบ | วันปลดประจำการ | หมายเหตุ |
| --- | --- | --- | --- | --- | --- | --- | --- |
| HS-TGA | สุรนารี | SURANAREE | ดักลาส ดีซี-6บี | พ.ศ. 2503 | พ.ศ. 2503 | พ.ศ. 2504 | เช่าจากสแกนดิเนเวียนแอร์ไลน์ซิสเต็ม |
| HS-TGA | พิมรา | PHIMARA | ดักลาส ดีซี-10-30 | 30 มกราคม 2516 | 30 มีนาคม 2518 | 15 พฤษภาคม 2520 | ซื้อจากยูทีเอ ขายให้ยูทีเอ |
| HS-TGB | ศรีวรรณา | SRIWANNA | ดักลาส ดีซี-10-30 | 9 พฤษภาคม 2518 | 27 มิถุนายน 2518 | 20 พฤษภาคม 2519 | ซื้อจากแอร์แอฟริกา ขายให้แก่แอร์แอฟริก |
| HS-TGC | ศรีวรรณา | SRIWANNA | ดักลาส ดีซี-10-30 | 3 ธันวาคม 2517 | 18 พฤษภาคม 2519 | 13 มีนาคม 2520 | ซื้อจากการูดาอินโดนีเซีย ขายให้เคแอลเอ็ม |
| HS-TGE | หริภุณไชย | HARIPHUNCHAI | ดักลาส ดีซี-10-30 | 1 กุมภาพันธ์ 2520 | 5 พฤษภาคม 2520 | 1 มกราคม 2530 |  |
| HS-TGM | เทพสตรี |  | ดักลาส ดีซี-9-40 | พฤศจิกายน 2512 | มกราคม 2513 | 1 ตุลาคม 2514 |  |
| HS-TGN | ศรีสุพรรณ | SRISUBHAN | ดักลาส ดีซี-9-40 | ธันวาคม 2512 | มกราคม 2513 | 1 เมษายน 2515 |  |
| HS-TGU | ศรีสุพรรณ | SRISUBHAN | ดักลาส ดีซี-8-33 | พ.ศ. 2503 | 28 เมษายน 2516 | 10 พฤษภาคม 2516 | การบินไทย เที่ยวบินที่ 311 (พ.ศ. 2516) |
| HS-TMA | ขวัญเมือง | KWANMUANG | ดักลาส ดีซี-10-30ER | 11 กันยายน 2530 | 1 ธันวาคม 2530 | 30 เมษายน 2541 | ขายให้นอร์ธเวสต์แอร์ไลน์ |
| HS-TMB | เทพาลัย | THEPALAI | ดักลาส ดีซี-10-30ER | 16 ตุลาคม 2530 | 22 ธันวาคม 2530 | 27 เมษายน 2541 | ขายให้นอร์ธเวสต์แอร์ไลน์ |
| HS-TMC | ศรีอุบล | SRI UBON | ดักลาส ดีซี-10-30ER | 10 มีนาคม 2531 | 26 พฤษภาคม 2531 | 8 เมษายน 2541 | ขายให้นอร์ธเวสต์แอร์ไลน์ |
| HS-TMD | พระนคร | PHRA NAKHON | แมคดอนเนลล์ ดักลาส เอ็มดี-11 | พฤษภาคม 2534 | 27 มิถุนายน 2534 | 6 มิถุนายน 2549 | เกิดอุบัติเหตุชนกับเครื่องบินการบินไทย A300-B4 ทะเบียน HS-THO ขณะทำการทดสอบเครื่องยนต์ ขายให้ยูพีเอส |
| HS-TME | ปทุมวัน | PATHUMWAN | แมคดอนเนลล์ ดักลาส เอ็มดี-11 | มิถุนายน 2534 | 15 กรกฎาคม 2534 | 29 มิถุนายน 2549 | TG971 ซือริช-กรุงเทพฯ กัปตันตัดสินใจนำเครื่องกลับไปที่ซือริชเนื่องจากระบบไฮโดรริกเสีย   ขายให้ยูพีเอส |
| HS-TMF | พิจิตร | PHICHIT | แมคดอนเนลล์ ดักลาส เอ็มดี-11 | พฤษภาคม 2535 | 2 กรกฎาคม 2535 | 31 กรกฎาคม 2549 | ขายให้ยูพีเอส |
| HS-TMG | นครสวรรค์ | NAKHON SAWAN | แมคดอนเนลล์ ดักลาส เอ็มดี-11 | กรกฎาคม 2535 | 31 กรกฎาคม 2535 | 6 พฤษภาคม 2549 | ขายให้ยูพีเอส |
เชิงอรรถ

1 2  จัดเรียงแบบ 1-2-1 : staggered
↑  จัดเรียงแบบ 1-2-1 : reversed herringbone
↑  จัดเรียงแบบ 2-2-2
แหล่งข้อมูลอื่น

รายชื่อเครื่องบินในอดีตและปัจจุบันของการบินไทย
รายชื่อเครื่องบินในอดีตและปัจจุบันของไทยสมายล์
สะพานมิตรภาพไทย–ลาว

สะพานมิตรภาพไทย-ลาว อาจหมายถึง
สะพานมิตรภาพน้ำเหือง ไทย-ลาว - สะพานที่เชื่อมต่อจังหวัดเลยเข้ากับแขวงไชยบุรี
สะพานมิตรภาพ ไทย-ลาว แห่งที่ 1 - สะพานที่เชื่อมต่อจังหวัดหนองคายเข้ากับนครหลวงเวียงจันทน์
สะพานมิตรภาพ ไทย-ลาว แห่งที่ 2 - สะพานที่เชื่อมต่อจังหวัดมุกดาหารเข้ากับแขวงสุวรรณเขต
สะพานมิตรภาพ ไทย-ลาว แห่งที่ 3 - สะพานที่เชื่อมต่อจังหวัดนครพนมเข้ากับแขวงคำม่วน
สะพานมิตรภาพ ไทย-ลาว แห่งที่ 4 - สะพานที่เชื่อมต่อจังหวัดเชียงรายเข้ากับแขวงบ่อแก้ว
โครงการสะพานมิตรภาพ ไทย-ลาว แห่งที่ 5 - สะพานที่เชื่อมต่อจังหวัดบึงกาฬเข้ากับแขวงบอลิคำไซ
โครงการสะพานมิตรภาพ ไทย-ลาว แห่งที่ 6 - สะพานที่เชื่อมต่อจังหวัดอุบลราชธานีเข้ากับแขวงสาละวัน
โครงการสะพานมิตรภาพ ไทย-ลาว แห่งที่ 7 - สะพานที่เชื่อมต่อจังหวัดเลยเข้ากับแขวงเวียงจันทน์
โครงการสะพานมิตรภาพ ไทย-ลาว แห่งที่ 8 - สะพานที่เชื่อมต่อจังหวัดอุบลราชธานีเข้ากับแขวงจำปาศักดิ์
ดูเพิ่ม

สะพานมิตรภาพ
จีน แฮกแมน

| จีน แฮกแมน |
| --- | --- |
ปี 2008
สารนิเทศภูมิหลัง
เกิด: 30 มกราคม ค.ศ. 1930(1930-01-30) ยูจีน อัลเลน แฮกแมน แซนเบอร์นาร์ดีโน รัฐแคลิฟอร์เนีย สหรัฐ
เสียชีวิต: 18 กุมภาพันธ์ ค.ศ. 2025(2025-02-18) (95 ปี) แซนตาเฟ รัฐนิวเม็กซิโก สหรัฐ
อาชีพ: นักแสดง
ปีที่แสดง: 1961–2004
ยูจีน อัลเลน "จีน" แฮกแมน (อังกฤษ: Eugene Allen "Gene" Hackman; 30 มกราคม ค.ศ. 1930 – 18 กุมภาพันธ์ ค.ศ. 2025 ) เป็นนักแสดงชายและนักเขียนนวนิยายชาวอเมริกา ที่เคยได้รับรางวัลออสการ์ 2 ครั้ง รางวัลแบฟตา 2 ครั้งและรางวัลลูกโลกทองคำ 4 ครั้ง
แฮกแมนมีผลงานภาพยนตร์กว่า 80 เรื่อง เขามีชื่อเสียงจากผลงานในปี 1967 ในบทบาท บัค บาร์โรว์ใน Bonnie and Clyde ซึ่งทำให้เขาได้รับการเสนอชื่อเข้าชิงรางวัลออสการ์ครั้งแรก และบทตำรวจใน The French Connection ปี 1972 ที่ได้รับรางวัลออสการ์ และบท เล็กซ์ ลูเธอร์ ในภาพยนตร์ชุดซูเปอร์แมน ถึง 3 ภาค ตั้งแต่ปี 1978 ถึง 1987
ในปี ค.ศ. 2004 แฮกแมนให้สัมภาษณ์ในรายการของแลร์รี คิง ว่าเขาจะยุติอาชีพนักแสดง และหันไปเขียนหนังสือ ผลงานแสดงเรื่องสุดท้ายของเขาคือเรื่อง Welcome to Mooseport รับบทเป็นอดีตประธานาธิบดีแห่งสหรัฐอเมริกา
สัญญา (ศาสนาพุทธ)

บทความนี้เกี่ยวกับคำศัพท์ทางพุทธศาสนา สำหรับความหมายอื่น ดูที่ สัญญา
สัญญา (ภาษาสันสกฤต: สํชญา) แปลว่า ความจำได้หมายรู้ แบ่งออกเป็น 2 คือ 1. ความจำได้ และ 2. ความหมายรู้
ความจำได้ จัดเป็น ระบบความจำที่สามารถจำคน สัตว์ สิ่งของและเหตุการณ์ต่าง ๆ ได้ ผ่านอายตนะทั้ง 6 คือ จำสิ่งที่เห็น จำเสียงที่ได้ยิน จำกลิ่น จำรสชาติ จำสัมผัสทางกาย จำสิ่งที่เกิดขึ้นในใจ ทั้งจำเวทนา จำสัญญา จำสังขาร ซึ่งสัญญานั้น เมื่ออายุมากหรือไม่ค่อยได้ทบทวน ก็อาจลืมเลือนไปได้เหมือนกัน ทำให้จำผิด ๆ ถูก ๆ
ความหมายรู้ หมายถึง การนำสัญญามาใช้ในการให้ความหมายของสิ่งต่างๆ เช่น การจะรู้ว่านี้คือสีเขียว เพราะเคยจำได้ว่า มีการให้สมมุติบัญญัติว่าสิ่งนี้เรียกว่าสีเขียว จึงมีการให้ความหมายต่อสิ่งนั้นว่าสีเขียว ต่อมาเมื่อพบเจอหรือนึกถึงคิดถึงสิ่งที่บัญญัติว่าเป็นสีเขียว ก็จะให้ความหมายของสิ่งนั้น ว่านี้คือสีเขียว เรียกว่าสีเขียว เป็นต้น ทำให้เกิดการจำแนกแยกแยะว่าเป็นสิ่งนั้นสิ่งนี้ได้
สัญญาเจตสิก จัดเป็นความจำระยะสั้นสามารถหลงลืมได้ เช่น ใครเป็นใครชื่ออะไร เพราะไม่จำเป็นต่อการดำรงชีวิต ปัญญาเจตสิกจัดเป็นความจำระยะยาวที่ยังไงก็ไม่ลืมเพราะเป็นความรู้ที่ใช้ในการเอาชีวิตรอด เช่น คนเราต้องกินข้าว อะไรบ้างเป็นอันตรายต่อชีวิต  สิ่งเหล่านี้เราจะไม่ลืม
ทางพุทธศาสนา สัญญา คือขันธ์หนึ่งใน 5 ขันธ์ และเป็นนามธรรมอย่างหนึ่ง มี 2 ประเภทคือสัญญา 6 และสัญญา 10 ในทางพระพุทธศาสนาถือว่าสัญญานั้นย้อนกลับไปได้ไม่สิ้นสุด เช่นเราลองนึกถึงตัวเราในอดีตที่กำลังเศร้ากับการกระทำที่ผิดพลาดของตนในอดีต ในสัญญาของตัวเราในอดีตก็มีเหตุการณ์ที่ตัวเราในอดีตขณะนั้นมีภาพตัวเราที่เป็นอดีตของอดีตตัวเราทำความผิดพลาดซ้อนอีกดังนั้นสัญญาจะมีลักษณะซ้อนทับกับไปเรื่อย ๆ ไม่สิ้นสุด  แต่ที่เราจำเหตุการณ์ในอดีตไม่ได้ เพราะอำนาจสติมีกำลังน้อย อีกทั้งที่เราจำชาติก่อนไม่ได้เพราะ กฎแห่งวัฏฏะ คือ
เรามีอวิชชา เป็นกิเลสวัฏฏะ
ทำให้เกิดมโนกรรมคือมิจฉาทิฏฐิ
ทำให้เกิดวิบากกรรมคือจำชาติที่แล้วไม่ได้      เนื่องจากขณะจิตที่ดับจิตเป็นมิจฉาทิฏฐิ (ไม่รู้ทุกข์ เหตุแห่งทุกข์ ความดับทุกข์คือดับกิเลสและทางปฏิบัติให้พ้นทุกข์ คือ มรรคมีองค์ 8)
สัญญา 6

หมายถึง ความทรงจำมี 6 คือ
จักขุสัญญา สิ่งที่ทรงจำทางตา (ภาพ)
โสตสัญญา (เสียง) สิ่งที่ทรงจำทางหู
ฆานะสัญญา สิ่งที่ทรงจำทางจมูก (กลิ่น)
ชิวหาสัญญา สิ่งที่ทรงจำทางลิ้น (รสชาติ)
กายสัญญา สิ่งที่ทรงจำทางกาย (ประสาทสัมผัส)
มนสัญญา สิ่งที่ทรงจำทางใจ (มโนสิ่งทรงจำทางใจมี 3 คือ 1. จำเวทนา 2. จำสัญญา 3. จำสังขาร 3 คือ 1. กายสังขาร (การบังคับร่างกาย) 2. วจีสังขาร (ความคิดตรึก ตรอง) 3. จิตตะสังขาร (อารมณ์ที่จรเข้ามาในใจ)
อาคารรัฐสภาไทย

บทความนี้เกี่ยวกับอดีตอาคารรัฐสภา สำหรับที่ประชุมรัฐสภาในปัจจุบันของไทย ดูที่ สัปปายะสภาสถาน
| รัฐสภาถนนอู่ทองใน |
| --- | --- |

อาคารรัฐสภาไทย
ข้อมูลทั่วไป
สถาปัตยกรรม: โมเดิร์น
เมือง: 2 ถนนอู่ทองใน แขวงดุสิต เขตดุสิต กรุงเทพมหานคร 10300
ประเทศ: ประเทศไทย
พิกัด:  13°46′28″N 100°30′50″E﻿ / ﻿13.7744°N 100.5140°E﻿ / 13.7744; 100.5140
เริ่มสร้าง: 5 พฤศจิกายน พ.ศ. 2513
แล้วเสร็จ: 19 กันยายน พ.ศ. 2517
ปิดใช้งาน: 28 กุมภาพันธ์ พ.ศ. 2562
ลูกค้า: รัฐสภาไทย (2517-2561)
เว็บไซต์
parliament.go.th
อาคารรัฐสภาแห่งที่ 2 หรือ อาคารรัฐสภาถนนอู่ทองใน เป็นสถานที่ทำงานของสมาชิกฝ่ายนิติบัญญัติของประเทศไทย หรือเรียกว่ารัฐสภาไทย ใช้เป็นที่ประชุมร่วมกันหรือแยกกันของสมาชิกสภาผู้แทนราษฎรไทยและวุฒิสภาไทย ทั้งยังใช้เป็นสำนักงานเลขาธิการสภาผู้แทนราษฎร และสำนักงานเลขาธิการวุฒิสภา รวมตลอดถึงหน่วยงานอื่น ๆ ของรัฐสภาด้วย เดิมตั้งอยู่ที่ถนนอู่ทองใน สื่อมวลชนเรียกอาคารรัฐสภาแห่งนี้ว่า สภาหินอ่อน เนื่องจากอาคารรัฐสภาแห่งนี้สร้างด้วยหินอ่อนทั้งหลัง อย่างไรก็ตาม หลังจากเปิดใช้งานสัปปายะสภาสถานเป็นอาคารรัฐสภาแห่งใหม่แล้ว อาคารรัฐสภาเดิมจึงถูกรื้อถอนออกเพื่อส่งคืนพื้นที่ให้กับสำนักพระราชวัง
ความสำคัญทางสถาปัตยกรรมและศิลปกรรม

ตัวอาคารรัฐสภาแห่งที่ 2 ออกแบบโดย พล จุลเสวก นายช่างสถาปนิกเอกของกรมโยธาธิการ เป็นสถาปัตยกรรมสมัยใหม่ โดยอาจได้รับแรงบันดาลใจในการออกแบบจากอาคารรัฐสภาบราซิลที่ออกแบบโดยออสการ์ นีเอไมเยร์ หรือ อาคารหลายแห่งที่ออกแบบโดยเลอกอร์บูซีเย มีโครงสร้างแบบ "เปลือกบาง" ไม่มีเสากลาง ครอบคลุมพื้นที่ราว 11,000 ตารางเมตร สร้างด้วยหินอ่อนทั้งหลังจึงมีชื่อเล่นว่า "สภาหินอ่อน" พื้นที่ทั้งหมดของอาคารรัฐสภาและอาคารบริวาร ราว 20 ไร่ มีบริษัทพระนครก่อสร้างจำกัด เป็นผู้รับเหมาก่อสร้าง
ภูมิสถาปัตยกรรมรอบอาคารรัฐสภา อู่ทองใน ถูกออกแบบโดยสถาปนิก แสงอรุณ รัตกสิกร ประกอบด้วยประติมากรรมลอยตัว ตั้งอยู่ด้านซ้ายของหน้าอาคารหลัก 'ดอกไม้ทอง' ทำด้วยเหล็ก ซ่อนนัยยะผ่านกลีบที่เบ่งบานลดหลั่นกันไป มีเพียงหนึ่งกลีบที่ผลิแย้มชูชันเด่น เป็นสัญลักษณ์ความงอกงามของระบอบการปกครองแบบประชาธิปไตย ส่วนกลีบที่ลดหลั่นกันไปบ่งบอกถึงอุปสรรคการพัฒนาระบบการปกครองของวันวาน ซึ่งแต่เดิมตั้งอยู่ที่ลานด้านหน้าอาคารหลัก ต่อมาเมื่อประดิษฐานพระบรมราชานุสาวรีย์รัชกาลที่ 7 จึงย้ายประติมากรรมนี้ไปไว้ที่บ่อน้ำด้านข้างแทน
รอบด้านหน้าและหลังอาคารหลัก ทั้ง 4 มุม เป็นประติมากรรมหินอัด ไล่เรียงตามลำดับจากด้านหน้า คือ ประติมากรรมรูปหญิง สีขาว 'หญิงยืนแบกหม้อน้ำไว้บนไหล่' สื่อถึงน้ำ 'หญิงยืนแบกท่อนไม้' สื่อถึงดิน และประติมากรรมหินอัดด้านหลังอาคาร เป็น "รูปปั้นนก" สื่อถึงลม ความเย็น ความสงบ และสันติสุข และ "รูปปั้นไฟ" สื่อถึงพลังงาน ทั้ง 4 ด้านจึงสื่อความหมายถึง "ความแข็งแกร่ง ความเจริญรุ่งเรือง ความสงบสุข และความมั่นคงของรัฐสภา"
นอกจากนี้ยังมีศิลปกรรมกระจายตัวอยู่ทั่วบริเวณของทั้ง 3 อาคาร ที่สะท้อนถึงพัฒนาการทางประวัติศาสตร์การเมืองไทย จำนวน 50 ภาพ เช่น อาคารแรก มีภาพวาดติดผนังบันไดทางขึ้นชั้น 3 ช่วงทางเชื่อมไปอาคารรัฐสภา 2 "รูปเด็กในไข่ทอง" หมายถึง ประชาชนรุ่นใหม่ของประเทศ พร้อมพันธุ์ไม้ผลิดอกรับแสง และรังผึ้ง สะท้อนถึงความสมบูรณ์ และ ภาพติดผนังทางเข้าห้องฟังการประชุม เช่น "ภาพบ้านเมือง" มีพื้นสีแดงเรื่อ หมายถึง ความรุนแรงก่อนที่จะใช้ตึกแห่งนี้เป็นที่ประชุม เมื่อปลายปี 2517 "ภาพรัฐธรรมนูญ" อันเป็นกฎหมายสูงสุดของประเทศ วางอยู่บนมัดของธัญพืชเป็นสัญลักษณ์ของสังคมและการกสิกรรมของประเทศไทย
ระเบียงภาพ

การตกแต่งเพดาน
ที่นั่งของผู้เข้าประชุม
โถงห้องประชุมอาคารรัฐสภาเดิม ถนนอู่ทองใน
พระบรมราชานุสาวรีย์รัชกาลที่ 7
ดูเพิ่ม

รัฐสภาไทย วุฒิสภาไทย และสภาผู้แทนราษฎรไทย
พระที่นั่งอนันตสมาคม
ทำเนียบรัฐบาล
สัปปายะสภาสถาน
แหล่งข้อมูลอื่น

เว็บไซต์รัฐสภาไทย
นพคุณ รัฐผไท

| นพคุณ รัฐผไทม> ป.ช., ม.ว.ม. |
| --- | --- |
นพคุณ ใน พ.ศ. 2562

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ดำรงตำแหน่ง 6 มกราคม พ.ศ. 2544 – 10 พฤษภาคม พ.ศ. 2554
 
ข้อมูลส่วนบุคคล
เกิด: 1 มกราคม พ.ศ. 2491 อำเภอเมืองเชียงใหม่ จังหวัดเชียงใหม่ ประเทศไทย
เสียชีวิต: 4 สิงหาคม พ.ศ. 2567 (76 ปี) โรงพยาบาลนครพิงค์ จังหวัดเชียงใหม่ ประเทศไทย
พรรคการเมือง: ไทยรักไทย (2541–2550)   พลังประชาชน (2550–2551)   เพื่อไทย (2551–2567)

นพคุณ รัฐผไท (1 มกราคม พ.ศ. 2491 – 4 สิงหาคม พ.ศ. 2567) อดีตสมาชิกสภาผู้แทนราษฎรจังหวัดเชียงใหม่ และอดีตประธานคณะกรรมาธิการการศึกษา สภาผู้แทนราษฎร ชุดที่ 25
ประวัติ

นพคุณ รัฐผไท เกิดเมื่อวันที่ 1 มกราคม พ.ศ. 2491 เป็นบุตรของนายเพียว และนางศรีพรรณ วงศ์ตระกูล มีพี่น้อง 7 คน สำเร็จการศึกษาระดับปริญญาตรี รัฐศาสตร์บัณฑิต มหาวิทยาลัยธรรมศาสตร์ และปริญญาโท รัฐศาสตร์มหาบัณฑิต มหาวิทยาลัยธรรมศาสตร์ สมรสกับนางนงนภัส มีบุตร 2 คน คือ นายณัฏฐ์พัฒน์ รัฐผไท และ น้องชาย
งานการเมือง

อดีตรับราชการสังกัดกระทรวงมหาดไทยในตำแหน่งนายอำเภออำเภอสันป่าตอง และอำเภอสารภี จังหวัดเชียงใหม่ ได้รับเลือกตั้งเป็นครั้งแรกในปี พ.ศ. 2544 สังกัดพรรคไทยรักไทย โดยเอาชนะนางอำนวยพร สรรพตานนท์ จากพรรคประชาธิปัตย์ และนายบุญช่วย ภู่จีนาพันธุ์ อดีต ส.ส. 3 สมัย จากพรรคชาติพัฒนา และได้รับเลือกตั้งติดต่อกันมาอีก 5 ครั้งโดยไม่เคยสอบตก
ในปี 2562 เขาได้รับตำแหน่งประธานคณะกรรมาธิการการศึกษา สภาผู้แทนราษฎร
งานการเมือง > สมาชิกสภาผู้แทนราษฎร

นพคุณ รัฐผไท ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงใหม่ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงใหม่ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย
ถึงแก่กรรม

นพคุณ ถึงแก่กรรมเมื่อวันที่ 4 สิงหาคม พ.ศ. 2567 ณ โรงพยาบาลนครพิงค์ อำเภอแม่ริม จังหวัดเชียงใหม่ ด้วยโรคประจำตัว สิริอายุ 76 ปี มีพิธีพระราชทานเพลิงศพเมื่อวันที่ 11 สิงหาคม พ.ศ. 2567 ณ สุสานป่าแพ่ง ตำบลช้างม่อย อำเภอเมืองเชียงใหม่ จังหวัดเชียงใหม่
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2523 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2524 –  เหรียญราชการชายแดน (ช.ด.)
แหล่งข้อมูลอื่น

นายนพคุณ รัฐผไท เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายนพคุณ รัฐผไท[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายนพคุณ รัฐผไท), ศูนย์ข้อมูลนักการเมืองไทย
บังเอิญรัก

| บังเอิญรัก |
| --- | --- |

ประเภท: วัยรุ่น โรแมนติก
สร้างโดย: Wabi-Sabi Studio
เค้าโครงจาก: My Accidental Love is You รักนี้บังเอิญคือคุณ โดย MAME12938
เขียนโดย: MAME12938
กำกับโดย: ศิวัจน์ สวัสดิ์มณีกุล
แสดงนำ:   ธนพนธ์ สุขุมพันธนาสาร  ศุภพงษ์ อุดมแก้วกาญจนา  พีรวิชญ์ อรรถชิตสถาพร  รัฐวิทย์ กิจวรลักษณ์  ศิวัช จำลองกุล  ณภัทร ณ ระนอง.. 
ดนตรีแก่นเรื่องเปิด: ไม่ว่าอะไร (Wish this love) – ดิว อรุณพงศ์
ดนตรีแก่นเรื่องปิด:   หวัง – โรส ศิรินทิพย์  ขอ (Wish) – บอย สมภพ  มันคงเป็นความรัก – อภิวัชร์ เอื้อถาวรสุข  สั่น (Shake) – บอย สมภพ 
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 14
การผลิต
ผู้อำนวยการสร้าง: ศิวัจน์ สวัสดิ์มณีกุล
ความยาวตอน: 60 นาที
ออกอากาศ
เครือข่าย: จีเอ็มเอ็ม 25, ไลน์ทีวี, เน็ตฟลิกซ์
ออกอากาศ: 3 สิงหาคม พ.ศ. 2561 – 9 พฤศจิกายน พ.ศ. 2561
บังเอิญรัก Love By Chance เป็นซีรีส์แนวยะโอะอิ ที่สร้างมาจากนิยายเรื่อง My Accidental Love is You รักนี้บังเอิญคือคุณ โดย MAME12938 เป็นนิยายที่ได้รับความนิยมมากในเว็บ dek-d.com โดยเรตติ้งอยู่ที่ 97% เนื้อเรื่องกล่าวถึงเรื่องราวความรักของสองคนที่บังเอิญมาพบกัน ช่วยเหลือกัน โดยที่ทั้งสองคนไม่มีความเหมาะสมกันในแง่มุมต่างๆ แต่กับเหมาะสมกันที่สุด กำกับโดย ศิวัจน์ สวัสดิ์มณีกุล
โดยเริ่มแรกมีกำหนดออกอากาศทางช่อง 9 MCOT HD ในวันที่ 27 พฤษภาคม พ.ศ. 2561 แต่ถูกระงับการออกอากาศเพียงแค่ 1 วันก่อนออกอากาศ จนสุดท้ายได้มาออกอากาศทางช่อง GMM25 ในวันที 3 สิงหาคม พ.ศ. 2561 และ ฉายซ้ำ (Exclusive Rerun) ทาง LINE TV โดยมียอดเข้าชมทาง LINE TV กว่า 124 ล้านครั้ง (สถิติ พฤศจิกายน พ.ศ. 2562) และเป็นซีรีส์วายที่ได้รับความนิยมอย่างมากในแถบเอเชียตะวันออกและเอเชียตะวันออกเฉียงใต้ รวมถึงบางส่วนของยุโรป อเมริกา และลาตินอเมริกา
เรื่องย่อ

เรื่องราวของ เอ้ นักศึกษาปีหนึ่งของคณะวิศวกรรมศาสตร์และสมาชิกทีมฟุตบอลของมหาวิทยาลัยได้บังเอิญไปช่วยเหลือ พีท หนุ่มหล่อนักศึกษาปีหนึ่งของวิทยาลัยนานาชาติ ซึ่งกำลังถูกแฟนเก่าขู่กรรโชกทรัพย์ เพื่อแลกกับการไม่บอกแม่ของพีทว่าเขาชอบผู้ชาย โดยการช่วยเหลือในครั้งนี้ทำให้พีทมีใจให้กับเอ้ แต่พีทก็เลือกที่จะปิดความรู้สึกของตัวเองเพื่อต้องการที่จะเป็นเพื่อนกับเอ้ แต่หลังจากวันนั้นความสัมพันธ์ของเอ้และพีทก็ใกล้ชิดกันมากขึ้นจน ติณณ์ เพื่อนร่วมชั้นเรียนเดียวกันกับพีทเตือนว่าไม่ควรคบกับเด็กภาคอื่นเพราะมีแต่คนจ้องจะเอาผลประโยชน์ โดยพูดต่อหน้า แคน เพื่อนร่วมทีมฟุตบอลของเอ้จนมีเรื่องทะเลาะเบาะแว้งกันทุกครั้งที่เจอหน้ากัน จนกระทั่งแคนได้รู้ว่าติณณ์มีปมในใจเพราะถูกพี่ชายหักหลังทรยศ ด้วยความรู้สึกเหล่านี้ทำให้แคนเริ่มอ่อนลงและเข้าไปในชีวิตของติณณ์มากขึ้น
ประเด็นการระงับการออกอากาศ

จากประเด็นการถูกระงับการออกอากาศทางช่อง 9 MCOT HD ในวันที่ 25 พฤษภาคม พ.ศ. 2561 ก่อนการเปิดตัวซีรีส์เพียงแค่ไม่กี่ชั่วโมง จึงนำไปสู่การวิพากษ์วิจารณ์และข่าวลือว่าหนึ่งในบอร์ดบริหารของอสมท สั่งระงับการออกอากาศซีรีส์เรื่องนี้ เนื่องจากไม่ชอบเรื่องราวของเพศที่สาม โดยเฉพาะเรื่องความสัมพันธ์ของชายรักชาย และบอร์ดดังกล่าวระบุว่า "เรื่องความรักของเพศที่สามไม่จรรโลงใจ" จากข่าวลือดังกล่าวทำให้มีการวิพากษ์วิจารณ์กันอย่างหนาหูว่า บอร์ด อสมท กีดกันเรื่องเพศที่สาม ต่อมาทางกรรมการผู้อำนวยการใหญ่ บมจ.อสมท ได้ออกมาเปิดเผยในภายหลังว่า ทางอสมทไม่ได้ปิดกั้น แต่เป็นการทบทวนบทบาทและองค์ประกอบขององค์กร
นักแสดง

| บทบาท | นักแสดงหลัก |
| --- | --- |
พีท: ศุภพงษ์ อุดมแก้วกาญจนา
เอ้: ธนพนธ์ สุขุมพันธนาสาร
ติณณ์: พีรวิชญ์ อรรถชิตสถาพร
แคน: รัฐวิทย์ กิจวรลักษณ์
เทคโน: ณภัทร ณ ระนอง
เก่งกล้า: ศิวัช จำลองกุล
ตั้ม: กีรติ พวงมาลี
ต้าร์: กัษมนณัฎฐ์ นามวิโรจน์
บทบาท: นักแสดงสมทบ
ปอนด์: สุรัตน์ เพิ่มพูลสวัสดิ์
เทคนิค: กฤตย์ ส่งสัมพันธ์
เลมอน: แพรพลอย โอรี
ปิ๊ง: ประพัฒน์ธรณ์ จักขุจันทร์
โบว์: ซาแมนท่า เมลานี่ โค้ทส์
กู๊ด: วิธวินท์ วีระวิทยานันต์
แชมป์: ชาญนันท์ฎา เชี่ยววิสามัญ
ชมพู: มัชชิมา ปลี้มปิติวิริยะเวช
ชะเอม: ณัฐจารี หรเวชกุล
ไทป์: พิรพัฒน์ วัฒนเศรษสิริ
เดหลี: พัณณิน ชาญมนูญ
ทรัมป์: ภูรินท์ เรืองวิวัฒจรัส
ตุลย์: ธนบูลย์ วัลลภศิรินันท์
บทบาท: นักแสดงรับเชิญ
พี่โอ๋: วิทวัส สิงห์ลำพอง
พี่นัท: ชุติมา ลิ้มเจริญรัตน์
นนท์: พฤกษ์ พานิช
แม่เอ้: ชลวรีย์ ชุติวัฒน์ขจรชัย
แม่พีท: อาภาศิริ นิติพน
แม่แคน: ปริยา วงษ์ระเบียบ
น้องยิ้ม: ลัลน์ณภัทร สูยะชีวิน
น้องภู: พิสิษฐ์ มหัทธนจาตุภัทร
รางวัล

KoreanUpdates Awards 2018 - Asian Drama of The Year
KoreanUpdates Awards 2018 - Asian Artist of The Year (ธนพนธ์ สุขุมพันธนาสาร)
LINE TV AWARDS 2019 - Best Kiss Scene (ธนพนธ์ สุขุมพันธนาสาร, ศุภพงษ์ อุดมแก้วกาญจนา)
LINE TV AWARDS 2019 - Best Couple (ธนพนธ์ สุขุมพันธนาสาร, ศุภพงษ์ อุดมแก้วกาญจนา)
KAZZ AWARDS 2019 - ดาวรุ่งชายมาแรงแห่งปี 2019 (ศุภพงษ์ อุดมแก้วกาญจนา)
แหล่งข้อมูลอื่น

นิยาย My Accidental Love is You รักนี้บังเอิญคือคุณ
ประเทศเม็กซิโก
ที่มาของชื่อประเทศ

หลังจากได้รับเอกราชจากประเทศสเปน ก็มีการตกลงว่าจะตั้งชื่อประเทศใหม่แห่งนี้ตามชื่อเมืองหลวงคือ กรุงเม็กซิโกซิตี ซึ่งมีชื่อดั้งเดิมในสมัยก่อตั้งว่า "เม็กซิโก-เตนอชตีตลัน" (Mexico-Tenochtitlan) มีที่มาจากชื่อของชนเผ่าเม็กซิกา (Mexica) ซึ่งเป็นชนกลุ่มหลักในอารยธรรมแอซเท็กอีกทอดหนึ่ง ส่วนต้นกำเนิดของชื่อเม็กซิกานั้นยังไม่ทราบชัดเจน มีการตีความไปหลาย ๆ ทาง มีข้อสันนิษฐานว่า มาจากคำในภาษานาอวตล์ว่า "เมชตลี" (Mextli) หรือ "เมชิตลี" (Mēxihtli) ซึ่งเป็นชื่อลับของเทพเจ้าวิตซีโลโปชตลี (Huitzilopochtli) เทพเจ้าแห่งสงครามและผู้คุ้มครองชาวแอซเท็ก (หรือชาวเม็กซิกา) ในกรณีนี้ Mēxihco [เมชิโก] จึงอาจจะแปลว่า "สถานที่ซึ่งเมชตลีทรงสถิตอยู่"
อีกข้อสันนิษฐานหนึ่งกล่าวว่า Mēxihco ประกอบขึ้นจากคำว่า mētztli ("พระจันทร์"), xictli ("สะดือ", "ศูนย์กลาง" หรือ "ลูกชาย") และคำปัจจัย -co (สถานที่) ซึ่งโดยรวมแล้วแปลได้ว่า "สถานที่ใจกลางพระจันทร์" หรือ "สถานที่ใจกลางทะเลสาบพระจันทร์" ทะเลสาบพระจันทร์นี้หมายถึงทะเลสาบเตซโกโก (Lake Texcoco) ระบบทะเลสาบที่เชื่อมถึงกัน (โดยมีทะเลสาบเตซโกโกตั้งอยู่ตอนกลาง) ในบริเวณนี้มีรูปร่างเหมือนกระต่าย ซึ่งเป็นรูปเดียวกับที่ชาวแอซเท็กเห็นจากพระจันทร์ และกรุงเตนอชตีตลันนั้นก็ตั้งอยู่บนเกาะใจกลาง (หรือสะดือ) ของทะเลสาบ (หรือกระต่าย/พระจันทร์) เหล่านี้พอดี นอกจากนี้ยังมีข้อสมมุติฐานที่กล่าวว่าชื่อนี้มาจากคำว่า "เมกตลี" (Mēctli) ซึ่งเป็นชื่อของเทพธิดาประจำดอกโคม (maguey) อีกด้วย
ชื่อของเมืองเมชิโกได้รับการถอดเสียงในภาษาสเปนเป็น México พร้อมกับเสียงของตัว x ในภาษาสเปนยุคกลางซึ่งในขณะนั้นแทนเสียงเสียดแทรก หลังปุ่มเหงือก ไม่ก้อง /ʃ/ แต่ต่อมาในช่วงคริสต์ศตวรรษที่ 16 เสียงนี้รวมทั้งเสียงเสียดแทรก หลังปุ่มเหงือก ก้อง /ʒ/ ซึ่งแทนด้วยตัว j ได้เกิดการวิวัฒนาการกลายเป็นเสียงเสียดแทรก เพดานอ่อน ไม่ก้อง /x/ การเปลี่ยนแปลงเสียงตัวอักษรดังกล่าวนี้ได้ทำให้มีการสะกดชื่อประเทศนี้เป็น Méjico ในสิ่งพิมพ์ภาษาสเปนจำนวนมากโดยเฉพาะในประเทศสเปน แต่ในประเทศเม็กซิโกและประเทศอื่น ๆ ที่ใช้ภาษาสเปนยังคงใช้การสะกดแบบเดิมคือ México จนกระทั่งไม่กี่ปีมานี้ ราชบัณฑิตยสถานสเปน ซึ่งเป็นหน่วยงานควบคุมการใช้ภาษาสเปนในประเทศสเปนได้ตัดสินว่า การสะกดทั้งสองแบบเป็นที่ยอมรับได้ในภาษาสเปน แต่การสะกดที่เป็นแบบแผนกว่าก็คือ México ปัจจุบันสิ่งพิมพ์ส่วนใหญ่ในประเทศที่ใช้ภาษาสเปนทั้งหมดก็ถือตามกฎใหม่นี้ แม้ว่าจะยังมีการใช้รูป Méjico อยู่บ้างก็ตาม สำหรับในภาษาอังกฤษ ตัว x ในคำว่า Mexico ไม่ได้แทนทั้งเสียงดั้งเดิมหรือเสียงปัจจุบันตามที่ปรากฏในภาษาสเปน แต่จะแทนเสียงควบกล้ำ /ks/
ภูมิศาสตร์

เม็กซิโกตั้งอยู่บริเวณตอนใต้ของทวีปอเมริกาเหนือ นอกจากบนทวีปดังกล่าวแล้ว เม็กซิโกยังมีกรรมสิทธิ์เหนือหมู่เกาะเล็ก ๆ ในอ่าวเม็กซิโก ทะเลแคริบเบียน อ่าวแคลิฟอร์เนีย และมหาสมุทรแปซิฟิก (ได้แก่เกาะกวาดาลูเปและหมู่เกาะเรบียาคีเคโดที่อยู่ห่างไกลออกไป) อีกด้วย พื้นที่เกือบทั้งหมดของเม็กซิโกแผ่นดินใหญ่ตั้งอยู่บนแผ่นเปลือกโลกอเมริกาเหนือ โดยมีบางส่วนของคาบสมุทรบาฮากาลิฟอร์เนียตั้งอยู่บนแผ่นแปซิฟิกและแผ่นโกโกส ในทางธรณีฟิสิกส์ นักภูมิศาสตร์บางกลุ่มจัดให้ดินแดนของประเทศที่อยู่ทางทิศตะวันออกของคอคอดเตอวนเตเปกอยู่ในภูมิภาคอเมริกากลาง แต่ในทางภูมิศาสตร์การเมือง เม็กซิโกเป็นส่วนหนึ่งของภูมิภาคอเมริกาเหนือร่วมกับแคนาดาและสหรัฐอเมริกา
เม็กซิโกมีเนื้อที่ทั้งหมด 1,972,550 ตารางกิโลเมตร นับเป็นประเทศที่มีขนาดเนื้อที่ใหญ่เป็นอันดับที่ 14 ของโลก เม็กซิโกมีพรมแดนทางทิศเหนือร่วมกับสหรัฐอเมริกายาว 3,141 กิโลเมตร โดยใช้แม่น้ำบราโบที่คดเคี้ยวเป็นพรมแดนธรรมชาติตั้งแต่เมืองซิวดัดคัวเรซไปทางทิศตะวันออกจนถึงอ่าวเม็กซิโก และตั้งแต่เมืองซิวดัดคัวเรซไปทางทิศตะวันตกจนถึงมหาสมุทรแปซิฟิกจะมีทั้งแม่น้ำและสิ่งก่อสร้างเป็นแนวแบ่งเขตสองประเทศไว้ ส่วนทางทิศใต้ เม็กซิโกมีพรมแดนร่วมกับกัวเตมาลายาว 962 กิโลเมตร และมีพรมแดนร่วมกับเบลีซยาว 250 กิโลเมตร